EkBass/fiwiki-20250220-pages-articles huggingface dataset:
The Lucid Collective

__NOTOC__ The Lucid Collective on kanadalaisen teknistä death metalia soittavan Archspiren toinen albumi. Se julkaistiin huhtikuun 25. päivä Euroopassa ja 29. päivä Yhdysvalloissa. Levyn kansitaiteesta vastasi Ken Sarafin. Sanoitukset pohdiskelevat, kestäisikö ihmismieli tilannetta, jossa se tulisi tietoiseksi loputtomasta määrästä rinnakkaistodellisuuksia. == Kappaleet == == Kokoonpano == === Yhtye === * Spencer Prewett - Rummut * Dean Lamb - Kitara * Tobi Morelli - Kitara * Oliver Rae Aleron - Laulu * Jaron Evil - Basso === Tekninen henkilökunta === * Ken Sarafin - kansitaide * Stuart McKillop - miksaus, masterointi * Curtis Buckoll - studioteknikko * Mark McKitrick - studioteknikko == Arvostelut == * Imperiumi: == Lähteet == == Aiheesta muualla == * * * Albumi The Lucid Collective Bandcamp -sivustolla Luokka:Vuoden 2014 albumit Luokka:Kanadalaiset tekniset death metal -albumit
Wilhelm Georg Berger

Wilhelm Georg Berger (4. joulukuuta 1929 Rupea – 8. maaliskuuta 1993 Bukarest) oli romanialainen säveltäjä ja musiikkitieteilijä.Nicolas Slonimsky, Laura Kuhn, Dennis McIntire, Berger, Wilhelm Georg Baker's Biographical Dictionary of Musicians, viitattu 29.2.2024 Wilhelm Georg Berger Queen Elisabeth Competition, viitattu 29.2.2024 Otavan iso musiikkitietosanakirja, 951-1-02380-2, toim. Erkki Ala-Könni ja muut Bergerillä oli saksalaiset sukujuuret.WILHELM GEORG BERGER (1929-1993): Symphony No. 4, Op. 30, Viola Concerto, Op. 12. Records International, viitattu 29.2.2024 Hän opiskeli Bukarestin konservatoriossa muun muassa viulun- ja alttoviulunsoittoa. Hänen opettajiensa joukossa oli Zeno Vancea. Berger aloitti uransa jousisoittajana George Enescu -filharmonikoissa ja Säveltäjäliiton kvartetissa. Sittemmin hän keskittyi sävellykseen ja musiikkitieteeseen. Berger sai monia kansallisia ja kansainvälisiä sävellyspalkintoja. Vuonna 1968 hänet valittiin Romanian säveltäjäliiton sihteeriksi. Bergerin tyyli on moderni, mutta tonaaliseen pohjautuva. Siinä on huomattavia kansanmusiikkivaikutteita. Uusklassistiset ja lyyriset piirteet ovat sävelkielessä hallitsevia. Berger sävelsi kaikkiaan 24 sinfoniaa ja lisäksi muun muassa lukuisia jousikvartettoja. Hän teki lukuisia tutkimusjulkaisuja musiikin muodosta ja estetiikasta. == Lähteet == Luokka:Romanialaiset säveltäjät Luokka:Romanialaiset musiikkitieteilijät Luokka:Vuonna 1929 syntyneet Luokka:Vuonna 1993 kuolleet
Nebula (suoratoistopalvelu)

Nebula on yhdysvaltalainen suoratoistopalvelu, joka perustettiin vuonna 2019 täydentämään internetin sisällöntuottajien varsinaisia kanavia (pääasiassa Youtubessa). Palvelulla on yli 650 000 tilaajaa. == Toiminta == Nebulan toiminta perustuu siihen, että sen sisällöntuottajat omistavat sen puoliksi ja kehittävät palvelua itse. Useat näistä sisällöntuottajista ovat jo valmiiksi suosittuja tubettajia, jotka julkaisevat videoita pääasiassa Youtubessa. Nebulan sisällöt voidaan jakaa videoihin, podcasteihin ja virtuaalisiin oppitunteihin. Nebulan sisältö onkin pääasiassa opetus- ja dokumenttityylistä. Nebula tarjoaa tekijöille enemmän vapautta sisällön tekoon, sillä Nebulassa levikkiä ei säätele Youtuben kaltainen monimutkainen algoritmi, vaan katsoja on maksanut palvelusta juuri nähdäkseen jo hyväksi toteamaansa sisältöä. Näin sisällöntuottajan ei tarvitse miettiä, minkälainen sisältö saisi mahdollisimman paljon näkyvyyttä. Sisällöstä saa rahaa katseluaikaan perustuen. Nebulassa voi julkaista vapaammin sisältöä myös aiheista, joita Youtube rajoittaa, esimerkiksi seksuaalisuudesta tai väkivallasta. Sisällöntuottajat julkaisevat maksullisessa Nebulassa lisää videoita vaikkapa suuremmalla budjetilla ja paremmalla laadulla tai myöhemmin Youtubessa julkaistavia videoitaan ennakkoon. Osa tubettajista on siirtynyt tekemään sisältöä pelkästään Nebulaan. Nebula on myös julkaissut omia alkuperäissarjoja, jotka julkaistaan aina ensin tai pelkästään Nebulassa. Nebulan toimitusjohtaja Dave Wiskus on sanonut, että palvelu pyrkii olemaan samankaltaisuudestaan huolimatta Youtuben yhteistyökumppani ja ennemminkin Netflixin kilpailija. Suurin osa Nebulan katsojista tulee juuri Youtuben kautta. == Kanavat == Nebulassa julkaisevat videoita esimerkiksi: * Lindsay Ellis * Abigail Thorn * Sam Denby == Lähteet == Luokka:Internettelevision suoratoistopalvelut
Tahitinkielinen Wikipedia

Tahitinkielinen Wikipedia on Wikipedian tahitinkielinen versio, joka aloitti toimintansa elokuussa 2004. Helmikuun 2024 lopussa artikkeleita on 1 219. Artikkelit ovat melko lyhyitä ja toiminta pyörii muutaman aktiivisen käyttäjän varassa. Vuonna 2010 tahitinkielinen Wikipedia oli lakkautusuhan alla vähäisen aktiivisuuden takia, mutta tästä luovuttiin äänestyksen jälkeen. == Lähteet == Luokka:Wikipediat kielittäin Wikipedia
Fontenoyn taistelu

Fontenoyn taistelu käytiin Flanderissa pienen Fontenoyn kylän lähellä 11. toukokuuta vuonna 1745 englantilaisten, hollantilaisten ja hannoverilaisten armeijan ja ranskalaisten armeijan kesken osana Itävallan perimyssotaa. Marsalkka Morits Saksilainen, joka johti Ranskan armeijaa, oli aloittanut hyökkäyksen Alankomaiden tasavaltaa vastaan, ja liittokunnan jalkaväkiarmeija Cumberlandin herttuan johdolla yritti pysäyttää ranskalaisten hyökkäyksen. Liittokunta taisteli suurta ylivoimaa vastaan neljä tuntia, mutta ei pystynyt pysäyttämään ranskalaisten hyökkäystä ja joutui vetäytymään taistelukentältä. Fontenoyn taistelua on sanottu Ison-Britannian "loistavaksi tappioksi". == Lähteet == Luokka:1745 Luokka:Englannin taistelut Luokka:Ranskan taistelut
Bojoko

Bojoko.com on suomalaistaustainen nettisivusto, joka toimii kattavana nettikasinoiden vertailualustana mm. Isossa-Britanniassa ja Kanadassa. ==Historia== Bojoko.com avattiin vuonna 2017 Toni Halosen, Joonas Karhun ja 11 muun suomalaisen ja maltalaisen toimesta. Heillä kaikilla oli kokemusta iGaming-alasta, minkä avulla he tunnistivat tarpeen käyttäjälähtöiselle alustalle. Sivustolle, jolla pelaajat voisivat löytää, arvostella ja vertailla nettikasinoita puolueettoman tiedon perusteella. Bojoko.com kehitettiin ratkaisuksi tähän tarpeeseen, tarjoten yhteisövetoisen sivuston, joka antoi pelaajille mahdollisuuden jakaa kokemuksiaan ja mielipiteitään. Sivuston perustamisen jälkeen Bojoko.com kasvoi nopeasti laajentuen myös Suomen ulkopuolelle. Bojokon suurimmat markkina-alueet ovat Iso-Britannia ja Kanada. ==Palkinnot== # iGaming Idol: Affiliate Company of the Year 2023 # MiGEA Excellence Awards: Malta's Best Affiliate Company of the Year 2022 # MiGEA Excellence Awards: Best iGaming technology and media provider of the year 2021 # EGR Nordics Virtual Awards: Affiliate of the Year 2021 # EGR Operator Virtual Awards: Casino Affiliate of the Year 2020 ==Lähteet== Luokka:Verkkopelit Luokka:Kasinot
Ted (TV-sarja)

Ted on amerikkalainen fantasia komediasarja Peacock-tilausvideopalvelussa julkaistu animaatiosarja. Sarja toimii esiosana vuoden 2012 elokuvalle. Sarjaa tuottaa Universal, MRC ja Fuzzy Doors. Sarjan ohjaajana toimii Seth Macfarlane ja tuottajana toimii John Jacobs. Maailmanlaajuisesti sarjaa esitetään tilausvideopalvelu Skyssa. Sarjan pääosissa ovat Seth Macfarlane, Max Burkholder, Alanna Ubach, Scott Grimes sekä Giorgia Whigham. Sarja seuraa Johnin toivomuksen seurauksena luotua puhuvaa nallekarhu Tediä sekä Johnia itseään. == Näyttelijä == == Lähteet == Luokka:2020-luvun komediasarjat Luokka:Yhdysvaltalaiset komediasarjat Luokka:Elokuviin perustuvat televisiosarjat
Heikki Orama

Heikki Orama (s. 1953) on suomalainen ooppera- ja konserttilaulaja, joka on äänialaltaan basso.Benjamin Lundin, Oopperalaulaja Heikki Orama viihtyy Inkoossa Kirkkonummen Sanomat 9.2.2018, viitattu 29.2.2024Heikki Orama Hailuodon Musiikkipäivät, viitattu 29.2.2024 Orama varttui Espoon Laurinlahdessa. Hän aloitti laulamisen Cantores Minoresissa vuonna 1962. Vuonna 1973 Orama aloitti opiskelun Sibelius-Akatemiassa, josta hän valmistui vuonna 1978 opettajanaan Pekka Salomaa. Hän täydensi opintojaan muiden muassa Luigi Riccin ja Kim Borgin johdolla. Orama sai vuonna 1978 toisen palkinnon Lappeenrannan laulukilpailussa ja tunnustuspalkinnon Timo Mustakallio -laulukilpailusta. Hänet kiinnitettiin Suomen kansallisoopperaan vuosiksi 1978–1980, minkä jälkeen hän työskenteli kymmenen vuoden ajan Saksan oopperataloissa. Saksasta palattuaan Orama asettui Inkooseen. Hän on esiintynyt vierailijana Suomen kansallisoopperassa, suomalaisilla musiikkifestivaaleilla ja ulkomaisissa tapahtumissa. Orama sai director cantuksen arvonimen vuonna 2008 ja tuli valituksi Lohjan Tenoripäivien Vuoden taiteilijaksi vuonna 2014. Orama on lukuisten oopperarooliensa lisäksi esiintynyt keskeisissä oratorioissa ja passioissa. Hänellä on myös laaja yksinlauluohjelmisto. Orama on pitänyt suosikkiroolinaan Sarastroa Wolfgang Amadeus Mozartin Taikahuilusta. Hän työskenteli kanttorina Lohjan seurakunnassa, kunnes jäi eläkkeelle vuonna 2018.Siru Väisänen, Tu­ris­ti­kant­to­ri Heik­ki Ora­mas­ta tuli tänä tal­ve­na kant­to­ri­tu­ris­ti – katso mitä miel­tä hän on nyt vuo­sis­taan Kar­ja­loh­jan kant­to­ri­na Länsi-Uusimaa 6.1.2023, viitattu 29.2.2024 Hän on myös ollut taiteellisena koordinaattorina Karjalohjan kirkon kesäkonserteissa. == Lähteet == == Aiheesta muualla == * Heikki Oraman esiintymishistoria Suomen kansallisoopperan ja -baletin tietokannassa * Luokka:Suomalaiset oopperalaulajat Luokka:Suomalaiset bassot Luokka:Suomalaiset kanttorit Luokka:Vuonna 1953 syntyneet Luokka:Elävät henkilöt
Karl Warburg

Karl Johan Warburg (1852–1918Warburg, Karl Johan Tietosanakirja osa 11, Täydennysosa, palsta 1440, Tietosanakirja-osakeyhtiö 1922) oli ruotsalainen kirjallisuushistorioitsija. Hän suoritti filosofian kandidaatin tutkinnon Upsalassa 1873 ja valmistui filosofian lisensiaatiksi 1876, jolloin hänet nimitettiin dosentiksi. Hän oli estetiikan ja kirjallisuuden professori Göteborgin korkeakoulussa 1890–1900 ja Tukholman korkeakoulussa vuodesta 1909. Hän työskenteli kirjallisuus- ja taidehistorioitsijana, arvostelijana ja journalistina. Warburg laati useiden kirjailijoiden elämäkertoja ja toimitti heidän tuotantoaan julkaisuiksi. Hän toimitti pienen Ruotsin kirjallisuushistorian kouluja varten sekä yhdessä Henrik Schückin kanssa viisiosaisen teoksen Illustrerad svensk litteraturhistoria (2. p. 1911–1917). Lisäksi hän kirjoitti artikkeleita sanomalehtiin ja aikakauskirjoihin.Warburg, Karl Johan, Tietosanakirja. Osa 10, palstat 669–670. Tietosanakirja-osakeyhtiö 1919 ==Lähteet== ==Aiheesta muualla== Luokka:Ruotsalaiset professorit Luokka:Ruotsalaiset kirjallisuustieteilijät Luokka:Vuonna 1852 syntyneet Luokka:Vuonna 1918 kuolleet
Lääkärin omatunto

Lääkärin omatunto (Magnificent Obsession) on Douglas Sirkin ohjaama yhdysvaltalainen Technicolor-värielokuva vuodelta 1954. Melodramaattisessa tarinassa lääketieteen opintonsa keskeyttänyt vauraan perheen playboy-poika (Rock Hudson) aiheuttaa välillisesti kaupungin lääkärin kuoleman, rakastuu tämän leskeen (Jane Wyman) ja päättää hyvittää tekonsa aloittamalla opintonsa uudelleen. Lääkärin omatunto on uusintaversio John M. Stahlin 1930-luvun puolivälissä ohjaamasta, sekä alkuperäis- että suomenkieliseltä nimeltään samannimisestä elokuvasta, jossa näyttelevät Robert Taylor ja Irene Dunne. ==Vastaanotto== Elokuva oli suuri yleisömenestys, joka nosti sekä Sirkin että Rock Hudsonin kuuluisuuteen ja toi Jane Wymanille Oscar-ehdokkuuden. Tästä alkoi Sirkin, Hudsonin, tuottaja Ross Hunterin ja elokuvaaja Russell Mettyn menestyksekäs yhteistyö, joka jatkui seuraavaksi melodraamassa Kaikki minkä taivas sallii (1955). Helsingin Sanomien Mikael Fränti ei elokuvasta vuonna 1992 innostunut eikä arvellut suurenkaan yleisön siitä pitävän: ”Lääkärin omaatuntoa pidetään varmasti nykyään uskomattomana roskana, jota kukaan itseään kunnioittava maanantaiseuralainen ei voi ottaa vakavasti.” Hänestä Hudson ja Wyman esittävät elokuvassa lähinnä itseään ja menevät vain mukaan melodramaattisen juonen pyörteisiin. Hän kehuu palvelijaa näyttelevän Agnes Mooreheadin roolityötä ja studiossa tehdyn elokuvan uskottavan näköisiä Sveitsi-kulisseja jaksossa, jossa päähenkilö hakee oppia Euroopasta. == Lähteet == == Aiheesta muualla == * Luokka:Douglas Sirkin ohjaamat elokuvat Luokka:Vuoden 1954 yhdysvaltalaiset elokuvat Luokka:Uudelleenfilmatisoinnit Luokka:Elokuvat terveydenhoidosta
Buddy Duress

Buddy Duress (oikealta nimeltään Michael C. Stathis; toukokuu 1985 Queens, New York – marraskuu 2023) oli yhdysvaltalainen näyttelijä.Greg Evans, Buddy Duress Dies: Troubled Star Of Safdie Brothers Films Was 38 Deadline 28.2.2024, viitattu 29.2.2024 Duress opiskeli Robert Louis Stevenson Schoolissa Manhattanilla.Nika Shakhnazarova, ‘Good Time’ star Buddy Duress dead at 38, cause of death revealed New York Post 28.2.2024, viitattu 29.2.2024 Hän teki debyyttinsä Josh ja Benny Safdien elokuvassa Heaven Knows What ja esiintyi myös näiden elokuvassa Good Time. Duress aloitti yhteistyönsä Safdien veljesten kanssa pian sen jälkeen kun oli saanut vapauttavan tuomion huumausaineisiin liittyneistä syytteistä. Hän jätti menemättä hoito-ohjelmaan kuuluneeseen sovittuun tapaamiseen ja oli tämän takia pidätettynä Heaven Knows Whatin New Yorkin elokuvajuhlien ensi-illan aikana. Duress sai työstään näyttelijänä hyviä arvosteluja, mutta hänen elämänsä jatkui huumeiden ja rikosten sävyttämänä.Joe Hutchison, Buddy Duress' life of crime before drug death aged 38: Robert Pattinson co-star was set for huge career but was repeatedly sent to Rikers Island on drugs charges before deadly OD Daily Mail 28.2.2024, viitattu 29.2.2024 Hän oli monesti pidätettynä. Duress teki muita esiintymisiä muun muassa elokuvissa Person to Person (2017), The Great Darkened Days (2018), Beware of Dog (2020) ja Funny Pages (2022). Hän kuoli eri huumausaineiden yhteiskäytön aiheuttamaan sydänpysähdykseen marraskuuussa 2023. Kuolemasta tiedotettiin julkisuuteen vasta helmikuussa 2024. Duress ehti ennen kuolemaansa esiintyä Jay Karalesin elokuvassa Mass State Lottery, joka ei kuitenkaan ehtinyt ilmestyä hänen eläessään. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1985 syntyneet Luokka:Vuonna 2023 kuolleet
Jackie Loughery

Jackie Loughery (18. huhtikuuta 1930 Brooklyn – 23. helmikuuta 2024 Los Angeles) oli yhdysvaltalainen näyttelijä ja missi.Mike Barnes, Jackie Loughery, ‘The D.I.’ Actress and Wife of Jack Webb, Dies at 93 The Hollywood Reporter 26.2.2024, viitattu 29.2.2024 Greg Evans, Jackie Loughery Dies: First Miss USA, Abbott and Costello Co-Star & Early Johnny Carson Sidekick Was 93 Deadline 26.2.2024, viitattu 29.2.2024 Loughery varttui Flatbushissa ja kävi St. Francis Xavier Academy for Young Ladies -koulua. Hän voitti ensimmäisen Miss USA -kilpailun vuonna 1952. Loughery avusti Johnny Carsonia peliohjelmassa Earn Your Vacation (1954). Hän esiintyi Annien roolissa elokuvassa The D.I. (1957). Vuonna 1958 Loughery meni naimisiin Jack Webbin kanssa, mutta avioliitto päättyi eroon vuonna 1964. Loughery teki esiintymisiä myös muun muassa elokuvissa Pardners (1956), Eighteen and Anxious (1957) ja The Hot Angel (1958). Hän esiintyi lisäksi televisiosarjoissa, kuten Judge Roy Beanissa (1955–1956). Vuodesta 1969 Loughery oli naimisissa liikemies Jack Schwietzerin kanssa, kunnes tämä kuoli vuonna 2009. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset missit Luokka:Vuonna 1930 syntyneet Luokka:Vuonna 2024 kuolleet
Säynätsalon Saarenpojat

Säynätsalon Saarenpojat (lyh. SSP) on säynätsalolainen urheiluseura. Se tarjoaa nuorille ja aikuisille harrasteliikuntaa. Yhdistyksen viimeaikaiseen lajivalikoimaan ovat kuuluneet salibandy ja melonta. == Historia == Vahvasti työläispainotteiseen Säynätsalon teollisuusyhdyskuntaan oli perustettu oma työväen urheiluseura vuonna 1917, joka perustettiin uudelleen vuonna 1922 nimellä Säynätsalon Riento. Säynätsalo oli tuolloin jakautunut, paitsi vasemmiston sisäisesti, myös vasemmiston ja oikeiston kesken, joten oli luonnollista, että saarten porvaristo perusti oman urheiluseuransa. Säynätsalon Saarenpojat perustettiin 1.3.1922 Säynätsalon VPK:n alaiseksi urheiluseuraksi. Ensimmäiseksi puheenjohtajaksi valittiin J.V. Rantahalme.Rautjoki 1994, s. 57 Saarenpojat itsenäistyi omaksi järjestökseen helmikuussa 1927.Rautjoki 1994, s. 328 Saman vuoden syyskuussa Säynätsalon Naisvoimistelijoista tuli järjestön alajaosto. Naisvoimistelijat itsenäistyivät omaksi yhdistyksekseen 1.5.1934 ja saivat SSP:lta alkupääomaksi 3500 markkaa.Rautjoki 1994, s. 342 Suomen urheiluseurojen poliittisen jakautumisen seurauksena Säynätsalon Riento kuului TUL:iin ja Säynätsalon Saarenpojat vuodesta 1926 alkaen SVUL:iin.Rautjoki 1994, s. 347, 446 Riennon ja Saarenpoikien välit olivat pitkään kireät. == Lähteet == === Viitteet === Luokka:Jyväskyläläiset urheiluseurat Luokka:Vuonna 1927 perustetut urheiluseurat Luokka:Säynätsalo
Ludwig Berger (säveltäjä)

Ludwig Berger (18. huhtikuuta 1777 – 16. helmikuuta 1839) oli saksalainen säveltäjä, pianisti ja pianopedagogi.Berger, Ludwig (1777-1839) Hyperion Records, viitattu 29.2.2024 Berger opiskeli musiikkia Berliinissä Joseph Augustin Gürrlichin johdolla ja oli tuottelias säveltäjä jo parikymppisenä. Hän muutti Dresdeniin, jossa hänen läheisin ystävänsä oli taidemaalari Philipp Otto Runge. Pian Berger tapasi Muzio Clementin, jonka oppiin hän lähti Pietariin. Hän myös itse opetti jonkin aikaa pianonsoittoa Pietarissa. Hän meni naimisiin vuonna 1808, mutta hänen vaimonsa kuoli kymmenen kuukautta myöhemmin. Bergerin oli poistuttava Pietarista Napoleonin sotaretken (1812) johdosta. Hän asui jonkin aikaa Tukholmassa ja suuntasi sitten Lontooseen. Vuodesta 1815 hän työskenteli pedagogina Berliinissä. Hänen oppilaidensa joukossa olivat Felix Mendelssohn ja Fanny Mendelssohn. Berger piti viimeisen julkisen esiintymisensä pianistina vuonna 1814. Hänen uransa päätti käsivarren vaikea loukkaantuminen. Vuodesta 1816 Berger tunsi Wilhelm Müllerin, joka oli hänen tapaansa säännöllinen vieras Friedrich August von Staegemannin salongissa. Berger sävelsi laulusarjan Die schöne Müllerin (1816) ennen kuin Franz Schubert laati oman versionsa. Hänen sävellystuotantoonsa kuuluu kaikkiaan 160 yksinlaulua ja niiden lisäksi muun muassa pianosonaatteja, etydejä pianolle, kantaatteja sekä mieskvartettilauluja. Berger omaksui vaikutteita muun muassa John Fieldiltä. Useimmat Bergerin laulut ovat yksinkertaisia ja harrastelijaesityksiin suunnattuja. Berger perusti vuonna 1819 Bernhard Kleinin, Gustav Reichardtin ja Ludwig Rellstabin kanssa Jüngere Berliner Liedertafel -mieskuoron. == Lähteet == Luokka:Saksalaiset säveltäjät Luokka:Saksalaiset pianistit Luokka:Musiikkipedagogit Luokka:Vuonna 1777 syntyneet Luokka:Vuonna 1839 kuolleet
Ludwig Berger

Ludwig Berger voi viitata seuraaviin henkilöihin: * Ludwig Berger (1777–1839), saksalainen säveltäjä * Ludwig Berger (1892–1969), saksalainen elokuvaohjaaja * Peter Ludwig Berger (1929–2017), itävaltalaisyhdysvaltalainen sosiologi ja teologi.
The Code (kappale)

The Code () on sveitsiläisen laulajan Nemon esittämä kappale, joka julkaistiin 29. helmikuuta 2024. Nemo edusti kappaleella Sveitsiä vuoden 2024 Eurovision laulukilpailussa Malmön kaupungissa Ruotsissa. Hän voitti kilpailun saaden yhteensä 591 pistettä, joista 226 yleisöltä ja 365 raadeilta. Nemo kirjoitti kappaleen yhdessä Benji Alasun, Lasse Midtsian Nymannin ja Linda Dalen kanssa. == Lähteet == Luokka:Sveitsin euroviisuedustuskappaleet Luokka:Vuoden 2024 euroviisuedustuskappaleet Luokka:Eurovision laulukilpailun voittaneet kappaleet
Auringon häät

Auringon häät on Marjorien toinen studioalbumi, joka julkaistiin vuonna 1994. Se on musiikillisesti lähempänä akustisempaa ja perinteisempää suomalaista iskelmää kuin laulajan esikoisalbumi Huone 213. == Kappaleet == # # # # # # # # # # # == Albumista == Albumin kappaleista kaksi on coverkappaleita: ”Yksinäinen huone” on käännös Cris Owenin laulusta ”Gör det någonting” ja ”Ikävä” on puolestaan Pave Maijasen vuoden 1990 soololevyllään levyttämä hittibiisi. Albumilla oli myös tarkoitus julkaista suomenkielinen versio k. d. langin ”Constant craving” -kappaleesta, mutta tekijänoikeusongelmien vuoksi kappale jäi pois albumilta. Albumin kappaleiden kirjoittamiseen ja soittamiseen osallistui monia tunnettuja suomalaisia muusikoita ja lauluntekijöitä, kuten Heikki Salo, Kari Pesonen, Janne Louhivuori ja Anssi Nykänen. Useissa kappaleissa on kuultavissa Puolikuu-yhtyeen tyylistä 1990-luvun alkupuoliskon akustista popiskelmää, mikä selittyy osittain yhtyeen laulaja Kari Pesosen kirjoittamilla kappaleilla. Puolikuu on sittemmin myös itse levyttänyt Pesosen kirjoittaman ”Aika kulkee meitä vastaan” levyllään Onko taivas korkealla vuonna 2011. Marjorie on kertonut omistaneensa kappaleen ”Kun laulu hiljenee” M/S Estonian onnettomuuden uhreille. ==Julkaisu== Albumi julkaistiin 28.10.1994. Samana iltana Marjorie esiintyi Let's Eppelinin, Veltto Virtasen ja Moog Konttisen kanssa Kas nythän on joulu- konserttikiertueen avajaiskeikalla Jyväskylän Topikatti-ravintolassa. Marjorie esitti konsertissa uuden albumin kappaleet ”Yöllä uimaan”, ”Aika kulkee meitä vastaan”, ”Kun laulu hiljenee”, julkaisematta jääneen k. d. lang -versioinnin ”Kaipuun jälkeen” sekä kappaleet ”The Battle of Evermore”, ”I'm not in love” ja ”Proud to be (a honky woman)”. == Kokoonpano == *Marjorie - laulu *Janne Louhivuori - kitara, koskettimet, perkussio *Puke Kataja - koskettimet, haitari * Juha Tikka - basso *Anssi Nykänen - rummut == Lähteet == *Auringon häät Finna-tietokannassa === Viitteet === Luokka:Vuoden 1994 albumit
Böningh

Böningh tai Böning on vanha (uradel) saksalainen aatelissuku Westfalenista tai Pommerista. Yksi suvun haaroista aateloitiin Suomen ritarihuoneeseen numerolla 205 nimellä von Böningh. Suomessa aateloitu sukuhaara sammui 11. toukokuuta 1891. == Historiaa == Rykmentinmajoitusmestari Brix Böningh naturalisoitiin Ruotsin Ritarihuoneeseen 21. heinäkuuta 1652, mutta häntä ei introdusoitu. Hän kuoli neljä vuotta myöhemmin ilman miespuolisia perillisiä. Saksalaistaustainen suku saapui Suomeen Liivinmaan kautta. Yksi suvun haaroista lisättiin Suomen ritarihuoneeseen numerolla 205, kun Tallinnan kauppa-asiamies Gustav Fredrik Böning pyysi aateluutensa uudistamista, johon sisältyi hänen naturalisoimisensa ja introduktionsa Suomen Ritarihuoneeseen. Hänen pyyntönsä hylättiin, mutta samalla korostettiin, että hänet voidaan ylentää aatelisarvoon suomalaisen aatelistaustansa ja muut ansionsa huomioiden. Böning aateloitiin 3. tammikuuta 1839, ja hänet otettiin virallisesti Suomen Ritarihuoneen jäseneksi 8. toukokuuta 1840 von Böningh -nimellä. Suomalainen aatelissukuhaara sammui 11. toukokuuta 1891 Gustav Fredrik (von) Böninghin pojan kollegioneuvos Reinhold Brix von Böningh kuoltua. == Suvun jäseniä == * Gustav Fredrik (von) Böningh (1790–1866), aatelinen, konsuli suomalais-virolaisten suhteiden varhaisimpia aktivisteja. * Reinhold Brix von Böningh (1818–1891), aatelinen, kollegioneuvos. * Reinhold Johan Böning (1753–1821), kristillinen kirjailija ja sotarovasti. * Gotthard Georg von Böning (1687–1742), Vänrikki Uudenmaan jalkaväkirykmentissä. == Lähteet == Luokka:Saksalaiset aatelissuvut Luokka:Suomalaiset aatelissuvut Luokka:Ruotsin aateli
Stefan I Mușat

Stefan I Mușat oli Moldavian ruhtinas vuosina 1394–1399. Veljiensä tavoin Stefan sopi alistuvansa Puolan Jagellon vasalliksi. Tästä suuttuneena Unkarin kuningas Sigismund Luxemburgilainen hyökkäsi Moldovaan, mutta Stefan torjui hyökkäyksen. == Lähteet == Luokka:Moldovan ruhtinaat Luokka:Vuonna 1399 kuolleet
Europapa

Europapa on alankomaalaisen laulajan ja rap-artistin Joost Kleinin esittämä kappale, joka julkaistiin 29. helmikuuta 2024. Klein edusti kappaleella Alankomaita vuoden 2024 Eurovision laulukilpailussa Malmössä. Kappale pääsi toisesta semifinaalista jatkoon saatuaan yhteensä 182 pistettä. Se ei kuitenkaan esiintynyt finaalissa, koska Alankomaat diskattiin kilpailusta laulajan epäasiallisen käytöksen vuoksi. == Listasijoitukset == Lista Sija (Single Top 100) 1 (Dutch Top 40) 1 == Lähteet == Luokka:Alankomaiden euroviisuedustuskappaleet Luokka:Vuoden 2024 euroviisuedustuskappaleet
Ram Chandra Poudel

Ram Chandra Poudel (; s. 6. lokakuuta 1944) on nepalilainen poliitikko ja maan presidentti vuodesta 2023. Poudel kasvoi maanviljelijäperheessä. Hän osallistui politiikkaan jo opiskelijana, ja istui vankilassa 14 vuoden ajan useassa pätkässä vuosien 1961 ja 2006 välillä, koska tavoitteli monipuoluedemokratiaa. Nepalin presidentin rooli on lähinnä seremoniallinen. ==Lähteet== Luokka:Nepalin presidentit Luokka:Vuonna 1944 syntyneet Luokka:Elävät henkilöt
Niklas Nikkilä

Niklas Nikkilä (s. 29. maaliskuuta 2005 Lahti) on suomalainen jääkiekkomaalivahti, joka edustaa SM-liigajoukkue Pelicansia. Hän pelaa pääasiassa seuran U20-joukkueessa. == Ura == === Seuraura === Nikkilä on Pelicansin kasvatti. Kaudella 2022–2023 hän puki yhteen SM-liigan runkosarjaotteluun marraskuussa 2022, kun Patrik Bartošák oli sivussa. Nikkilä ei kuitenkaan saanut peliaikaa. Kesäkuussa 2023 Nikkilä teki Pelicansin kanssa kaksivuotisen SM-liigasopimuksen. Hän lähti kauteen 2023–2024 joukkueen kolmantena maalivahtina Jussi Olkinuoralle ja Jasper Patrikaiselle. Olkinuoran lähdettyä ja Patrikaisen loukkaannuttua Pelicansin maalivahtiosasto täydentyi Johan Gustafssonilla ja Niklas Kokolla. Nikkilä aloitti kauden seuran U20-joukkueessa. Hän pelasi kauden aikana kahdessa SM-liigaottelussa. Nikkilä teki liigadebyyttinsä 28. helmikuuta 2024 vieraissa Helsingin IFK:ta vastaan, kun Niklas Kokko oli sairastunut. Nikkilä vaihdettiin Pelicansin maalinsuulle Johan Gustafssonin tilale ottelun kolmanteen erään, kun HIFK johti ottelua lukemin 4–1. Hän torjui erän aikana neljä kertaa ja päästi kaksi maalia. Pelicans hävisi ottelun lopulta lukemin 6–1. Ensimmäisen SM-liigaottelunsa aloittavana maalivahtina Nikkilä pelasi seuraavana päivänä, karkauspäivänä 29. helmikuuta 2024 vieraissa Tapparaa vastaan, jolloin sekä Gustafsson että Kokko olivat sivussa kokoonpanosta. Pelicansin luukkuvahtina toimi toinen U20-joukkueen maalivahti Jasper Lattu. Nikkilä torjui Pelicansin 2–1-tappioon päättyneessä ottelussa kymmenen kertaa. === Maajoukkueura === Nikkilä on pelannut neljä poikien maaottelua. == Muuta == Nikkilä on maininnut idolikseen Andrei Vasilevskin. == Tilastot == Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2021–2022 Pelicans U20-SM 1 1 0 0 60 2 0 2.00 91,3 – – – – – – – – 2022–2023 Pelicans U20-SM 28 15 10 0 1702 81 2 2.86 89,4 4 1 3 232 13 0 3.37 86,0 2023–2024 Pelicans U20-SM 24 10 3 0 1399 61 3 2.62 89,2 – – – – – – – – Pelicans SM- liiga 2 0 1 0 80 4 0 3.01 77,8 – – – – – – – – == Lähteet == * * * === Viitteet === Luokka:Suomalaiset jääkiekkomaalivahdit Luokka:Pelicansin pelaajat Luokka:Vuonna 2005 syntyneet Luokka:Elävät henkilöt
Lenni Tiihonen

Lenni Tiihonen (s. 19. huhtikuuta 2004 Espoo) on suomalainen jääkiekkoilija, joka edustaa SM-liigajoukkue Saimaan Palloa. Hän on pelipaikaltaan vasen laitahyökkääjä. Tiihonen pelaa pääasiassa seuran U20-joukkueessa. Hän laukoo oikealta. == Ura == Tiihonen on Espoo Bluesin kasvatti. Hän voitti kauden 2021–2022 Kiekko-Espoossa U18 Suomen-mestaruuden. Kaudeksi 2023–2024 Tiihonen 2+1-vuotisen juniorisopimuksen Saimaan Pallon SM-liigajoukkueen kanssa. Hän aloitti kauden seuran U20-joukkueessa. Tiihonen teki liigadebyyttinsä 28. helmikuuta 2024 vieraissa Oulun Kärppiä vastaan. Hänet merkittiin SaiPan 13. hyökkääjäksi. Tiihonen sai ottelussa jääaikaa lopulta vain 42 sekuntia. Seuraavassa ottelussa 1. maaliskuuta 2024 Mikkelin Jukureita vastaan hänet merkittiin nelosketjun oikeaan laitaan Rasmus Ruususen ja Miro Tauslahden viereen. Tiihonen sai ottelussa jääaikaa 3.30 minuuttia. Hän teki myös liigauransa avausmaalin. Hän pelasi SM-liigassa kauden aikana lopulta kuusi runkosarjaottelua tehopistein 1+1=2. == Tilastot == 2022–2023 Kiekko-Espoo U20-SM 41 9 11 20 20 – – – – – 2023–2024 SaiPa U20-SM 43 10 17 27 47 – – – – – SaiPa SM-liiga 6 1 1 2 0 – – – – – 1 kausi yhteensä SM-liiga 6 1 1 2 0 – – – – – == Lähteet == * * === Viitteet === Luokka:Suomalaiset jääkiekkoilijat Luokka:Saimaan Pallon pelaajat Luokka:Vuonna 2003 syntyneet Luokka:Elävät henkilöt
Kaarisulkasaniainen

Kaarisulkasaniainen (Nephrolepis exaltata) kuuluu saniaisten kallioimarrekasvien heimoon. Sitä esiintyy luonnostaan trooppisilla ja subtrooppisilla alueilla Keski- ja Etelä-Amerikassa. Kaarisulkasaniainen kuuluu sulkasaniaisten sukuun ja on kasvutavaltaan rehevä. On myös suosittu huonekasvi sen kauniiden, vihreiden lehtien ansiosta. Se viihtyy kosteassa, varjoisassa ympäristössä ja voi kasvaa sekä maassa että ruukuissa. Kasvi lisääntyy itiöiden avulla ja sitä voidaan myös lisätä jakamalla kasvuston juuria. == Lähteet == * https://www.viherpeukalot.fi/kaarisulkasaniainen * https://www.gardenia.net/plant/nephrolepis-exaltata === Viitteet === Luokka:Saniaiset
Dorothy Richardson

Dorothy Richardson (1873 Abingdon, Britannia –1957Englannin kirjallisuus. Otavan kirjallisuustieto, s. 201. Helsinki, Otava 1990. ISBN 951-1-09209-XBiography, Dorothy Richardson 1873–1957. Dorothy Richardson Society. Viitattu 1.3.2024) oli englantilainen kirjailija. Hänen merkittävin teoksensa on 12 osasta koostuva Pilgrimage, joka ilmestyi alkujaan yksittäisinä kirjoina ja vuonna 1938 neliosaisena yhtenäisenä teoksena, johon hän vielä toisen maailmansodan jälkeen kirjoitti kesken jääneen kolmannentoista osan. Häneen liitetään ensimmäisenä termi tajunnanvirta, jota sanaa hän itsekin käytti. Richardson on jäänyt henkilönä tuntemattomaksi, ja hänestä tiedetään aika vähän, sillä hän ei paljastanut julkisuuteen asioita omasta elämästään.Ville-Juhani Sutinen: Kadonnutta kirjailijaa etsimässä. Parnasso 4/2021, s. 45–51 Keskiluokkaiseen perheeseen syntyneen Richardsonin isä menetti omaisuutensa lähes kokonaan, ja perhe muutti Lontooseen. Richardson kävi siellä John Ruskinin aatteista vaikutteita saanutta koulua. Perheen taloustilanne heikkeni edelleen, ja Richardson lähti 17-vuotiaana työelämään, ensin kotiopettajaksi Saksaan, sitten opettajaksi Englantiin ja vihdoin hammaslääkärin vastaanottovirkailijaksi. Kirjallisen uransa hän aloitti kirjoittamalla artikkeleita pieniin aikakauslehtiin. Ennen Pilgrimagea hän kirjoitti 1908–1914 pieniä kirjoitelmia Saturday Review -lehteen. Richardson ja taiteilija Alan Odle avioituivat 1917. Kynä- ja mustepiirroksia tehnyt Odle ei elinaikanaan saanut taiteilijana huomiota, mutta sittemmin hänestä on tullut keräilijöiden kiinnostuksen kohde. Odlella oli merkittävä vaikutus Richadsonin kirjailijantyöhön, ja heillä oli paljon samanlaisia ajatuksia kirjallisuudesta ja taiteesta. He asuivat talvet Cornwallissa ja kesät Lontoossa. Vuodesta 1939 Odlen kuolemaan vuoteen 1948 he asuivat pysyvästi Cornwallissa, josta Richardson muutti 1954 hoitokotiin Kentiin. ==Lähteet== ==Aiheesta muualla== Luokka:Englantilaiset kirjailijat Luokka:Vuonna 1873 syntyneet Luokka:Vuonna 1957 kuolleet
Sumikko Gurashi

Sumikko Gurashi (; ) on japanilaisen San-X-yrityksen tavaramerkki, joka koostuu 15 maskotin ryhmästä. Kullakin maskotilla on oma taustatarinansa ja persoonansa, mutta ne kaikki ovat ujoja tai pitävät hiljaiselämästä. Monilla hahmoista on epävarmuuksia, jotka saavat ne näkemään itsensä tai maailman negatiivisesti. Sumikko Gurashi julkistettiin vuonna 2012 ja on Rilakkuman jälkeen San-X:n toiseksi suosituin tuotemerkki. Sumikko Gurashista on tehty kolme anime-elokuvaa, jotka ilmestyivät Japanissa vuosina 2019, 2021 ja 2023. Ensimmäinen niistä tuotti lipputuloissa yhteensä 1,4 miljardia jeniä ja toinen ensimmäisten kolmen päivän aikana noin 250 000 jeniä. Vuonna 2023 ilmoitettiin Sumikko Gurashi -teemaisten popup-kahviloiden avaamisesta. Kahvilat avattiin viiteen suureen japanilaiseen kaupunkiin. == Lähteet == == Aiheesta muualla == * Virallinen sivusto Luokka:Tavaramerkit Luokka:Japanilainen populaarikulttuuri Luokka:Maskotit
Neljä huolenaikaa

__NOTOC__ Neljä huolenaikaa on Huoran neljäs studioalbumi, joka julkaistiin 15. maaliskuuta 2024 Sakara Recordsin kautta. == Kappaleet == # # # # # # # # # # == Arvostelut == * Soundi: == Lähteet == Luokka:Vuoden 2024 albumit Luokka:Huoran albumit
Täyttä elämää (Marjorien albumi)

Täyttä elämää on Marjorien kolmas studioalbumi, joka julkaistiin vuonna 1998. Albumilla Marjorie poikkeaa ensimmäistä kertaa aikaisempien levytystensä pop- linjasta ja hyödyntää klassisen laulajan taustaansa esimerkiksi Theo Mackebenin oopperalaulussa ”Warum”. ==Tietoa== Albumin kappaleista suurimman osan on säveltänyt Jokke Seppälä, joka myös tuotti albumin. Nimikkolaulu ”Täyttä elämää” syntyi alun perin Costa Rica -kahvimerkin mainokseen, jonka suosion johdosta mainospätkästä kasvoi kokonainen laulettu kappale ja sitä myötä albumi. Albumilla Marjorie laulaa suomeksi, englanniksi, saksaksi ja italiaksi. Kappale ”Arrivederci amore mio” on nimestään huolimatta alkujaan suomalainen sävellys, jonka italiankielisen käännöksen teki tunnettu italialainen sanoittaja Franco Migliacci. Suomeksi kappaleen levytti alun perin Virve Rosti. == Kappaleet == # # # # # # # # # # # # # # ==Kokoonpano== *Marjorie - laulu *Jyrki Saarinen, Juha Lanu - kitara *Jokke Seppälä - kitara, koskettimet *Kimmo Lintinen - piano *Kimmo Kola - haitari *Pekka Korhonen - basso *Anssi Nykänen - rummut *Topi Kurki - rummut, perkussiot *Tapio Aaltonen - perkussiot *Juhani Aaltonen, Markku Johansson - puhaltimet *Hanna Jämsä- Pesonen, Heikki Hämäläinen, Heikki Hämäläisen Jousiryhmä, Heikki Vehmanen, Ilkka Viljanen, Jukka Merjanen, Jussi Pesonen, Leena Kavilo, Markus Sallinen, Mauri Pietikäinen, Mikko Pesonen, Satu Laine, Nicolan Teodor, Tuomas Ikonen, Veikko Höylä, Yrjö Lasonpalo - jouset *Mikko-Ville Luolajan-Mikkola - viulu *Aija Roivas-Merisalo, Jokke Seppälä, Marjorie, Mikko Herranen - taustakuoro ==Lähteet== *Täyttä elämää Discogs-sivustolla === Viitteet === Luokka:Suomalaiset albumit Luokka:Vuoden 1998 albumit
Caroline Polachek

Caroline Elizabeth Polachek (s. 20. kesäkuuta 1985 New York City, New York, Yhdysvallat) on yhdysvaltalainen laulaja-lauluntekijä ja tuottaja. Polacheck tuli tunnetuksi jäsenenä indiebändi Chairliftissä, hän on myös työskenellyt Ramona Lisa ja CEP taiteilijanimien alla ennen kuin alkoi julkaisemaan musiikkia itsenään vuonna 2019. Polachek on myös kirjoittanut ja tuottanut musiikkia monille artisteille kuten Charlie XCX:lle, Blood Orangelle ja Beyoncélle. == Ura == Polachek syntyi New Yorkissa Yhdysvalloissa vuonna 1985. Hänen molemmat vanhempansa ovat tutkijoita. Hänen uransa alkoi 2000-luvun alussa indiebändi Chairliftissä. Polachek perusti bändin sen aikaisen poikaystävänsä muusikko Aaron Pfenningin kanssa vuonna 2005 heidän opiskellessaan University of Coloradossa. Polachek aloitti soolouransa vuonna 2017 Chairliftin hajottua. Hänen debyyttialbuminsa Pang julkaistiin 18. lokakuuta 2019. Levyltä julkaistiin ensimmäinen single "Door" kesäkuussa 2019. Polachek julkaisi Standing at the Gate: Remix Collection remix -albumin vinyylevynä 16. huhtikuuta 2021. Albumi sisältää muokattuja versioita Pangin kappaleista sekä coverin The Corrsin kappaleesta "Breathless". Albumin remixejä olivat tekemässä Toro Y Moi, A. G. Cook, George Clanton ja oklou. Polachekin toinen studioalbumi Desire, I Want to Turn Into You julkaistiin 14. helmikuuta 2023. Albumin julkaisua edelsi single "Welcome to My Island". Albumista julkaistiin deluxe-versio, Desire, I Want to Turn Into You: Everasking Edition 14. helmikuuta 2024. Levyä tuki samana vuonna Spiraling -kiertue. Kiertue käsitti 70 konserttia kautta Euroopan ja Pohjois-Amerikan. Polachek esiintyi Helsingissä Flow Festival -musiikkifestivaalissa vuoden 2023 elokuussa. == Palkinnot ja menestys == Polachek on ollut ehdolla Grammy -gaalassa kahdesti. Ensimmäisen kerran hän oli ehdolla vuoden 2014 gaalassa työstään tuottajana ja kirjoittajana Beyoncén Beyoncé (2013) albumilla. Desire, I Want to Turn Into You levy oli ehdolla Best Engineered Album, Non- Classical kategorioissa vuoden 2024 gaalassa. Polachek oli ehdolla vuoden kansainväliseksi artistiksi vuoden 2024 Brit Awards -gaalassa. == Diskografia == ===== Itsenään ===== * Pang (2019) * Desire, I Want to Turn Into You (2023) ===== CEP ===== * Drawing the Target Around the Arrow (2017) ===== Ramona Lisa ===== * Arcadia (2014) ===== Chairlift ===== * Does You Inspire You (2008) * Something (2012) * Moth (2016) == Kiertueet == * Pang Tour (2019–2020) * Heart Is Unbreaking Tour (2021) * Spiraling Tour (2023) ===== Lämmittelijänä ===== * Dua Lipa – Future Nostalgia Tour (2022) * The 1975 – At Their Very Best (2023) == Lähteet == == Aiheesta muualla == * Caroline Polachek musiikkitietokanta Discogsissa * Caroline Polachek elokuvatietokanta IMDb:ssä * Caroline Polachek Instagramissa Luokka:Yhdysvaltalaiset laulaja-lauluntekijät Luokka:Yhdysvaltalaiset musiikkituottajat Luokka:Vuonna 1985 syntyneet Luokka:Elävät henkilöt
Pakettien katoaminen

Pakettien katoaminen () tarkoittaa tilannetta, jossa yksi tai useampi IP- paketti ei saavuta päämääränsä. Pakettien katoamiseen voi vaikuttaa esimerkiksi ruuhka tai bittivirhe, jonka vuoksi paketti on hylätty vaurioituneena. Pakettien katoamista mitataan usein prosenttimääränä suhteessa kaikkien lähetettyjen pakettien määrään. TCP-protokolla tunnistaa pakettien katoamisen ja lähettää uusia pyyntöjä varmistaakseen luotettavan tiedonsiirron. Reaaliaikaisissa sovelluksissa pakettien katoaminen voi vaikuttaa negatiivisesti käyttäjien käyttökokemukseen. Kuitenkin joissain käyttötarkoituksissa, kuten videopuheluissa ja DNS-kyselyissä, nopeus on usein tärkeämpää kuin kaikkien pakettien vastaanottaminen. Tämän takia esimerkiksi suosituimmat videopuhelupalvelut Zoom (ohjelmisto), Google Meet ja Microsoft Teams käyttävät TCP:n sijaan UDP-protokollaa. == Lähteet == Luokka:TCP/IP
Carrie Hamilton

Carrie Hamilton (5. joulukuuta 1963 New York – tammikuu 2002) oli yhdysvaltalainen näyttelijä.Carrie Hamilton Rotten Tomatoes, viitattu 1.3.2024 Hamilton oli Carol Burnettin ja Joe Hamiltonin kolmesta lapsesta vanhin.Phillip McDonald, Inside Carol Burnett’s troubled relationship with late daughter Carrie Hamilton before she tragically died at just 38 The U.S. Sun 6.4.2023, viitattu 1.3.2024 Hän esiintyi muun muassa Fame-sarjassa Reggie Higginsin roolissa sekä elokuvissa Tokyo Pop ja Shag: The Movie.Vani Khokar, Carol Burnett says 'not a moment goes' by without thinking of her late daughter Carrie Hamilton Scoop Upworthy 22.1.2024, viitattu 1.3.2024 Hamilton kärsi päihderiippuvuudesta. Hän kuoli tammikuussa 2002 keuhkokuumeeseen, joka ilmeni aivoihin levinneen keuhkosyövän komplikaationa. Vuonna 2014 hänen äitinsä julkaisi häntä käsittelevän kirjan Carrie and Me: A Mother-Daughter Love Story. Hamiltonin sisaruksista Erin Hamilton on luonut uran laulajana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1963 syntyneet Luokka:Vuonna 2002 kuolleet
Destin (Florida)

Destin on kaupunki Yhdysvalloissa Floridan osavaltiossa. Vuoden 2020 väestönlaskennassa Destinissä oli 13 931 asukasta. Kaupunki sijaitsee Okaloosan piirikunnassa. Destin perustettiin kalastuskylänä, ja siitä on tullut sittemmin suosittu lomapaikka. Kesäisin kaupungin väkiluku nousee kaksin- tai kolminkertaiseksi. Kalastus on nykyäänkin tärkeä osa kaupungin taloutta: Destinin kalastuslaivasto on koko maan suurin. == Väestö == Vuonna 2020 Destinin 13 931 asukkaasta valkoisia oli 86,2 %, mustia 3,9 %, aasialaisia 0,8 % ja alkuperäisasukkaita 0,1 %. Asukkaista 6,8 % kuului kahteen tai useampaan rotuun. 16,3 % asukkaista puhui kotonaan jotain muuta kieltä kuin englantia ja 12,8 % asukkaista oli syntynyt ulkomailla. == Lähteet == == Aiheesta muualla == Luokka:Floridan kaupungit
Ingmar Bengtsson

Ingmar Bengtsson (2. maaliskuuta 1920 Tukholma – 3. joulukuuta 1989) oli ruotsalainen musiikkitieteilijä ja pianisti.Ingmar Bengtsson ArtistInfo, viitattu 1.3.2024 Bengtsson opiskeli Tukholman kuninkaallisessa musiikkikorkeakoulussa pianonsoittoa vuosina 1937–1940 ja sai vielä vuoteen 1943 asti opetusta Gottfrid Boonilta.Vem är det : Svensk biografisk handbok Projekt Runeberg, viitattu 1.3.2024 Bengtsson piti ensikonserttinsa vuonna 1942 ja jatkoi aktiivista esiintymistä pianistina vuoteen 1953. Hän muun muassa säesti yksinlaulajia. Bengtsson oli vuonna 1947 Baselissa, jossa opiskeli sekä Schola Cantorum Basiliensisissa että Jacques Handschinin johdolla. Musiikkitieteelliset opintonsa hän suoritti Uppsalan yliopistossa, jossa häntä opettivat Carl-Allan Moberg ja Sven E. Svensson. Bengtsson sai filosofian lisensiaatin arvon vuonna 1945 ja väitteli filosofian tohtoriksi vuonna 1955. Väitöskirja käsitteli Johan Helmich Romania ja tämän soitinmusiikkia. Väitöskirjassaan Bengtsson tutki teosten autenttisuutta käsikirjoitus- ja muotoanalyysien avulla. Vuonna 1961 hänestä tuli Uppsalan yliopiston musiikintutkimuksen, vuonna 1969 musiikkitieteen professori. Bengtsson työskenteli musiikkikriitikkona Svenska Dagbladetissa vuosina 1943–1959. Kirjoissaan hän tarkasteli usein musiikkipedagogisia kysymyksiä, esityskäytäntöjä ja uutta musiikkia. Bengtssonin julkaisujen joukossa ovat Från visa till symfoni (1947) ja musiikkitieteen kattava yleisteos Musikvetenskap (1973). Bengtsson toimi vuosina 1948–1950 Fylkingenin puheenjohtajana. Hänelle myönnettiin Medaljen för tonkonstens främjande vuonna 1974 ja Tegnérpriset vuonna 1983.Tidigare medaljörer Kungliga musikaliska akademien, viitattu 1.3.2024 Pristagare Tegnérsamfundet, viitattu 1.3.2024 Vuonna 1992 Ruotsin kuninkaallinen musiikkiakatemia alkoi jakaa Bengtssonin mukaan nimettyä palkintoa.Ingmar Bengtsson-priset Kungliga Musikaliska Akademien, viitattu 1.3.2024 == Lähteet == Luokka:Ruotsalaiset musiikkitieteilijät Luokka:Ruotsalaiset pianistit Luokka:Vuonna 1920 syntyneet Luokka:Vuonna 1989 kuolleet
Rozetka

Rozetka () on ukrainalainen verkkokauppa, joka lukeutuu liikevaihdolla mitattuna maansa suurimpiin verkkokauppoihin. Yrityksen kotipaikka on Kiova. Vuoden 2022 liikevaihto oli 18,388 miljardia Ukrainan hryvniaa (UAH) ja nettovoitto 0,1191 miljardia hryvniaa. Yrityksen palveluksessa oli tuolloin 923 henkeä. Venäjän hyökkäyssodan alkaminen merkitsi Rozetkalle myynnin rajua putoamista. Kuukausimyynti romahti noin 4 miljardista Ukrainan hryvniasta (106,6 milj. USD) 23 miljoonaan hryvniaan (612 921 USD). Työntekijöiden palkkoja pudotettiin rajusti ainakin joksikin aikaa. Maaliskuun 2022 jälkeen yrityksen kyky jatkaa toimintaansa oli epävarmaa. Notkahduksesta kuitenkin toivuttiin, ja vuonna 2023 Rozetka avasi jo 40 uutta fyysistä myymälää. 2024 tammikuussa Rozetkalla oli yhteensä Ukrainassa 116 toimipaikkaa, jotka toimivat sekä myymälöinä että verkko-ostosten jakeluterminaaleina. Vuonna 2019, ennen koronaepidemiaa, yrityksellä oli palveluksessaan noin 4 000 työntekijää. Tuolloin yrityksellä oli vain seitsemän fyysistä myymälää, mutta esimerkiksi 600 hengen laajuinen puhelinpalvelu (call center). Verkko-ostokset toimitettiin asiakkaille ainoastaan postitoimipaikkojen (Ukrpošta, Nova pošta ja Meest) kautta. Kun yritys ryhtyi jakelemaan tilauksia myös omista toimipisteistään, niitä perustettiin voimakkaasti lisää. Rozetkan perustivat vuonna 2005 Vladyslav Tšetšotkin () ja hänen vaimonsa Iryna Tšetšotkina () elektroniikan ja kodinkoneiden verkkokauppana. Sittemmin yrityksen tuotevalikoima on laajentunut huomattavasti. Vuonna 2018 Rozetka ja eteläafrikkalaiseen Naspers-monialakonserniin kuulunut EVO, joka oli Ukrainan suurimpiin lukeutuvan Prom.ua-markkinapaikan taustayritys, yhdistivät voimansa Ukrainan johtavan Rozetka-EVO -verkkokauppakonsernin perustamiseksi. Maaliskuussa 2023 Rozetka avasi verkkokaupan myös Puolaan. == Lähteet == == Aiheesta muualla == * Rozetkan verkkosivusto (rozetka.ua) * Promin verkkosivusto (prom.ua) Luokka:Ukrainalaiset yritykset Luokka:Verkkokaupat
Katja Mäntyniemi

Katja Mäntyniemi (o.s. Lindgren, s. 1979 Ruotsi) on kauhajokelainen kahvilayrittäjä. Hän tuli tunnetuksi Koko Suomi leipoo -ohjelmasta ja perusti Kauhajoelle oman vohvelikahvilan vuonna 2021. Mäntyniemi on todennäköisesti Suomen ensimmäinen ja toistaiseksi ainoa kahvilayrittäjänä toimiva romaninainen. ==Elämä== Katja Mäntyniemi on viettänyt lapsuutensa ja nuoruutensa Nokialla. Aikuisiällä hän muutti Etelä-Pohjanmaalle, josta hänen äitinsä suku on kotoisin. Mäntyniemi oli jo lapsena innostunut leipomisesta. Hänen sukulaisissaan oli paljon kokeneita leipojia ja ruoanlaittajia ja leipomiseen kannustettiin. Vuonna 2020 Katja Mäntyniemi valittiin 500 hakijan joukosta Koko Suomi leipoo -ohjelman kuudennen tuotantokauden 12 kilpailijan joukkoon. Oman kahvilan hän avasi Kauhajoen keskustaan lokakuussa 2021. Mäntyniemi osallistui lapsena vuoden 1991 Tenavatähti-kilpailuun ja pääsi finaaliin. ==Lähteet== ==Aiheesta muualla== * Katja Mäntyniemi Romano mirits -ohjelman haastattelussa 2021 Luokka:Suomalaiset yrittäjät Luokka:Suomen romanit Luokka:Vuonna 1979 syntyneet Luokka:Elävät henkilöt
Let’s Eppelin

Let's Eppelin on vuonna 1990 Jyväskylässä perustettu rockyhtye, joka soittaa Led Zeppelinin musiikkia. Yhtye on maailman neljänneksi vanhin edelleen toimiva Led Zeppelin-tribuuttibändi. ==Historiaa== Let's Eppelin soitti ensimmäisen keikkansa Ravintola Ilokivessä 8.5.1990. Esiintymisen piti olla ainutkertainen, mutta lopulta yhtye päätyi jatkamaan esiintymisiä. Let's Eppelin esiintyi etenkin 1990-luvun aikana runsaasti niin kotimaan festivaaleilla kuin muutaman kerran ulkomaillakin. Yhtye on esiintynyt lähes parin vuosikymmenen ajan uudenvuodenaattona jyväskyläläisessä Ravintola Popparissa. ==Jäsenet== *Jorma Hietamäki - laulu (1990-) *Jukka Viitasaari - kitara (1990-) *Juha-Antti Helama - basso (1997-) *Pasi Pekkarinen - rummut (2011-) ===Entiset jäsenet=== *Pekka Lampinen - basso *Julle Juntunen - basso *Asko Vikki - rummut *Jorma Lehtola - rummut *Mikki Parkatti - rummut *Jari Vireaho - rummut *Otto Härmä - rummut *Matias Latvakoski - rummut ==Diskografia== *Bullhits (2005) *Wanna Boogie? (1996) *Let's Eppelin (1993) ==Lähteet== *Let's Eppelinin vanhat nettisivut Luokka:Suomalaiset rockyhtyeet Luokka:Jyväskylän musiikki
Risto Siivola

Risto Juhani Siivola (s. 1. marraskuuta 1947 Sysmä) on suomalainen diplomi- insinöri ja eläköitynyt yritysjohtaja, joka on saanut kauppaneuvoksen arvonimen. Viitattu 1.3.2024. Risto Siivola syntyi Onni ja Hellä Siivolan perheeseen. Hän avioitui 1971 Marjatta Kaarina Ullgrenin kanssa. Siivola tuli ylioppilaaksi Sysmän yhteiskoulusta 1966 ja valmistui diplomi-insinööriksi Teknillisestä korkeakoulusta 1971. Hän oli Standard Telefon og Kabelfabrik A/S:n järjestelmäinsinööri Norjassa 1972–1973 ja Standard Electric Puhelinteollisuus Oy:n järjestelmäinsinööri Helsingissä 1974–1977. Turun kaupungin puhelinlaitoksen, vuodesta 1991 Turun Telelaitos, suunnitteluosaston päällikkö Siivola oli 1977–1987 ja toimitusjohtaja 1987–1994, Oulun Puhelin -osakeyhtiön toimitusjohtaja 1995–2001 ja Uusi Oulun Puhelin Oyj:n, vuodesta 2001 Oulun Puhelin Oy, vuodesta 2007 Oulun Puhelin Holding Oyj ja vuodesta 2010 Oulu ICT Oy, toimitusjohtaja 2000–2011. Siivola oli myös Turun teknillisen oppilaitoksen tuntiopettaja 1978–1987 ja Telepohja Oy:n toimitusjohtaja 1995–2007. Hänellä on lisäksi ollut useita liike-elämän ja muita asiantuntija- ja luottamustehtäviä, DNA:n hallituksen puheenjohtajana hän toimi 2003–2010. Kauppaneuvoksen arvonimen Siivola sai 2011. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Kauppaneuvokset Luokka:Vuonna 1947 syntyneet Luokka:Elävät henkilöt
Pilgrimage

Pilgrimage tarkoittaa muun muassa seuraavia: * Pilgrimage, Dorothy Richardsonin kirja * Pilgrimage, Wishbone Ashin albumi * Pilgrimage, Michael Breckerin albumi * Pilgrimage, Larry Gatlinin albumi * Pilgrimage, Omin albumi
Dokka

Dokka on taajama Nordre Landin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 3,4 neliökilometriä ja asukasluku 2 928 vuonna 2023. ==Tunnettuja henkilöitä== * Sverre Kolterud (1908–1996), yhdistetyn hiihtäjä * Trygve Rønningen (s. 1968), toimittaja ja juontaja ==Lähteet== ==Aiheesta muualla== Luokka:Norjan taajamat Luokka:Nordre Land
Åmotin kirkko (Nordre Land)

Åmotin kirkko () on Nordre Landin kunnassa Innlandetin läänissä Norjassa sijaitseva puinen kahdeksankulmainen kirkko vuodelta 1823. ==Lähteet== ==Aiheesta muualla== Luokka:Norjan puukirkot Luokka:Nordre Land
Østsinnin kirkko

Østsinnin kirkko () on Nordre Landin kunnassa Innlandetin läänissä Norjassa sijaitseva puinen pitkäkirkko vuodelta 1877. ==Lähteet== ==Aiheesta muualla== Luokka:Norjan puukirkot Luokka:Nordre Land
Haugnerin kirkko

Haugnerin kirkko () on Nordre Landin kunnassa Innlandetin läänissä Norjassa sijaitseva puinen pitkäkirkko vuodelta 1950. ==Lähteet== ==Aiheesta muualla== Luokka:Norjan puukirkot Luokka:Nordre Land
Lunden kirkko (Nordre Land)

Lunden kirkko () on Nordre Landin kunnassa Innlandetin läänissä Norjassa sijaitseva puinen ristikirkko vuodelta 1769. ==Lähteet== ==Aiheesta muualla== Luokka:Norjan puukirkot Luokka:Nordre Land